钦定古今图书集成/理学汇编/文学典/第004卷 > 陈善扪虱新话 > 《古人多假借用字》
## 钦定古今图书集成/理学汇编/文学典/第004卷 > 陈善扪虱新话 > 《古人多假借用字》

古人多假借用字。《集古录》言：汉人以欧阳为羊，眉寿
为麋之类，皆由古文字少，故假借用之耳。今观《论语》
中如曰：“孝弟也者，其为仁之本与！”又曰：“观过斯知仁
矣。”又曰：“井有仁焉。”窃谓此“仁”字皆当作人，盖是假借
用之。而学者以其字之为仁也，多曲为之解。予求其
说而不得，故依汉人例，敢以仁人为通用之文，不然，
则“井有仁焉”，为“仁义”之“仁”，果何谓乎。